Milito di Falklandi

La milito di Falklandi (Hispane: guerra de las Malvinas, Angle: Falklands War) esis milito inter Arjentinia ed Unionita Rejio eventinta en 1982, pri suvereneso sur insuli Falklandi, insuli Sud-Georgia ed insuli Sud-Sandwich, lokizita sur sudal Oceano Atlantiko. 

En l'insuli olim existis importanta portui por pesko di baleni, ma pos ke baleni preske desaparis en Suda Misfero e la demando por lia karno diminutis, l'agado perdis ekonomiala importo. Tamen, pose deskovresis importanta jaceyi di petrolo en la marala platformo dil arkipelago. Ultre to, la regiono esas multe richa por pesko. L'insuli okupesis dal Britaniani en 1833, ma Arjentinia duras judikar l'arkipelago kom parto di lua teritorio.

La milito komencis en aprilo 1982, kande Port Stanley okupesis da Arjentiniana trupi, komandita dal uniono di militisti. La reakto Britaniana esis sendar granda quanto di trupi qui, pos 10-semana batalio, rikaptis l'arkipelago pos vinkar Arjentiniani. 
Pos Britannia submersonavo drones krozero Arjentinia uzas sole lua terala aviado. Qua lua bombi atinga ma sen explozar dek-e-kin navi. Nur exocet misili destruktas quar navi.

Britaniana vinko precipitis la fino di Arjentiniana diktatoreso, la kunvoko di prezidantala elekti e la riadopto di demokratio en la lando. Ol anke stimulis la rielekto di konservema guvernerio di Margaret Thatcher en 1983. La diplomacala relati inter la du landi restis ruptita til 1990.

Unionita Nacioni duras judikar la tri arkipelagi e vicina mari kom teritorii disputata.

 Referi 

Kategorio:Yari 1980a
Kategorio:Historio di Arjentinia
Kategorio:Historio di Unionita Rejio